Document ID: /roh_data/filtered/fineweb-2-filterrobots_roh.jsonl.gz/53858

Il deputà da la PLD, Stefan Cahenzli, sa retira sin la sessiun d’avust per motivs da sanadad. Quai ha communitgà la Partida liberal-democratica. Cahenzli sesa dapi l’onn passà en il Cussegl grond. Passa 20 onns ha l'interprendider politisà en differentas funcziuns.
Tranter auter è el stà set onns president communal da Trin e dudesch onns derschader a la dretgira districtuala Imboden. Tenor il sistem dal proporz dubel succeda a Cahenzli Johann-Baptista von Tscharner. Il viticultur oriund da Rehanau/Tumein surpiglia l’uffizi ils 30 d’avust.